न्यूयॉर्क. अमेरिका में एक भारतीय बलविंदर सिंह (42) को 15 साल की सजा सुनाई गई है। बलविंदर सिंह भारत में टेरर अटैक करने की साजिश में शामिल था। उसने खालिस्तान मूवमेंट को मटैरियल और रिसोर्सेज की सप्लाई की। बलविंदर एक भारतीय अफसर की हत्या में भी शामिल था। अफसरों को धमकाता था बलविंदर...
- बलविंदर को मंगलवार को यूएस के एक कोर्ट ने दोषी करार देते हुए 180 महीने (15 साल) जेल में रहने की सजा सुनाई।
- अमेरिका के नेवादा शहर के अटॉर्नी डेनियल बोगडेन और एफबीआई के स्पेशल एजेंट एरॉन सी. राउज ने बताया कि बलविंदर ने एक अलग सिख राज्य बनाने की साजिश रची थी। इसके लिए उसने आतंकियों को सपोर्ट और कई तरह का सामान मुहैया कराया।
- अफसरों ने बताया, "बलविंदर रेनो शहर का रहने वाला है। वह दो आतंकी गुटों का मेंबर था। वह अफसरों को धमकाता था। जो उसकी मदद नहीं करता था, उसे नुकसान पहुंचाता था।"
- बोगडेन ने कहा, "ये केस बताता है कि कई लॉ एन्फोर्समेंट एजेंसियां एक साथ मिलकर कैसे यूएस को टेररिस्ट एक्टिविटीज से बचाने का काम कर रही हैं।"
कोर्ट ने और क्या कहा?
- कोर्ट डॉक्युमेंट के मुताबिक, "सितंबर से दिसंबर 2013 के बीच बलविंदर ने खालिस्तान मूवमेंट के लिए भारत में आतंकी साजिश में शामिल था।"
- "उसका मकसद एक अलग सिख राज्य बनवाना था।"
- बलविंदर ने माना है कि साउथ एशिया में कई जगहों पर जाने के लिए उसने एक अन्य साजिशकर्ता की मदद ली और जरूरी चीजें मुहैया करवाई।
- कई मौकों पर वह एक अन्य साजिशकर्ता से मिलने रेनो से कैलिफोर्निया जाता था।
साथी को दिए थे नाइट विजन और लैपटॉप
- कोर्ट के डॉक्युमेंट के मुताबिक, नवंबर 2013 में बलविंदर ने दो नाइट विजन चश्मे, लैपटॉप खरीदा। इन आइटम्स को उसने साथी साजिशकरने वाले को दिए थे। बलविंदर का साथी एक प्लांड टेररिस्ट अटैक को अंजाम देने जा रहा था।
- "दिसंबर 2013 में बलविंदर का साथी सैनफ्रांसिस्को इंटरनेशनल एयरपोर्ट पर बैंकॉक की फ्लाइट के लिए रवाना होने वाला था। जिसके बाद उसे टेररिस्ट अटैक को अंजाम देना था। लेकिन यूएस लॉ एन्फोर्समेंट एजेंसियों ने उसे पहले ही गिरफ्तार कर लिया।"
- इसके बाद भी बलविंदर और उसके दूसरे साथी इंडिया में टेररिस्ट अटैक को अंजाम देने की योजना बना रहे थे। बलविंदर को दिसंबर 2013 में गिरफ्तार कर लिया गया।
hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva